หุ้นปิดบวก 8 จุด
ดัชนีหุ้นประจำวันที่ 27 พ.ค.เคลื่อนไหวอยู่ในแดนบวกตลอดวันจนมาปิดที่ 737.28 จุด เพิ่มขึ้น 8.34 จุด (1.14%)
27 พ.ค. 2553

ดัชนีหุ้นประจำวันที่ 27 พ.ค.เคลื่อนไหวอยู่ในแดนบวกตลอดวันจนมาปิดที่ 737.28 จุด เพิ่มขึ้น 8.34 จุด (1.14%) 
โดยแตะระดับสูงสุดที่ 740.32 จุด และระดับต่ำสุดที่ 726.35 จุด มูลค่าการซื้อขาย 21,999.31 ล้านบาท
นางวชิราลักษณ์ แสงเลิศศิลปชัย ผู้ช่วยผู้จัดการฝ่ายวิเคราะห์หลักทรัพย์ บล.ทรีนีตี้ เปิดเผยว่า ดัชนีหุ้นไทยวันนี้เคลื่อนไหวทิศทางเดียวกับภูมิภาคที่ปรับขึ้นเช่นกัน เป็นเพราะหุ้นมีการปรับตัวลงต่อเนื่องมาหลายวันติดต่อกัน ทำให้มีแรงซื้อเข้ามาบ้าง
แต่อย่างไรก็ตาม กลยุทธ์การลงทุนตอนนี้เหมาะสมต่อการซื้อเทรดดิ้งมากกว่าการเข้าซื้อสะสมเพื่อการลงทุนระยะยาว หรือควรถือครองเงินสดมากว่า เนื่องจากยังมีปัจจัยลบระยะยาวต่อความกังวลในการหนี้ปัญหาหนี้ทางโซนยุโรป ซึ่งหากมีข่าวความคืบหน้าหรือทิศทางลบตลาดหุ้นทั่วโลกก็พร้อมจะอ่อนไหวตามทิศทางข่าว
ทั้งนี้ หลักทรัพย์ที่เหมาะกับการเทรดิ้งส่วนใหญ่อยู่ในกลุ่มที่อิงกับการฟื้นตัวของเศรษฐกิจโลกเป็นหลัก เช่น กลุ่มส่งออก กลุ่มอิเล็กทรอนิกส์ หรือกลุ่มยานยนต์
หลักทรัพย์ที่มีมูลค่าการซื้อขายสูงสุด 5 อันดับ คือ
PTT                 มูลค่าการซื้อขาย 1,490 ล้านบาท ราคาปิด  242 บาท เพิ่มขึ้น 5.00 บาท (+2.11%)  
PTTCH              มูลค่าการซื้อขาย 1,455 ล้านบาท ราคาปิด 89.25 บาท ราคาไม่เปลี่ยนแปลง  
BANPU              มูลค่าการซื้อขาย 1,411 ล้านบาท ราคาปิด  574 บาท ลดลง 8.00 บาท (-1.37%)  
CPF                 มูลค่าการซื้อขาย 1,088 ล้านบาท ราคาปิด 17.40 บาท ราคาไม่เปลี่ยนแปลง 
SCC                มูลค่าการซื้อขาย 1,015 ล้านบาท ราคาปิด  239 บาท เพิ่มขึ้น 3.00 บาท (+1.27%)